กระทรวงแรงงาน เปิด 5 กลยุทธ์ ส่งเสริมการจ้างงานผู้สูงอายุ
 1 ก.ค.2559 หม่อมหลวง ปุณฑริก สมิติ ปลัดกระทรวงแรงงานเป็นประธานการประชุมหารือกำหนดแนวทางการส่งเสริมการจ้างงานผู้สูงอายุ พร้อมด้วยนายสุเมธ มโหสถรองปลัดกระทรวงแรงงานสำนักเศรษฐกิจการแรงงานและหน่วยงานที่เกี่ยวข้อง สืบเนื่องจากมติคณะกรรมการผู้สูงอายุแห่งชาติ ครั้งที่ 1/2559 เห็นชอบแผนกลยุทธ์ด้านการทำงานของผู้สูงอายุ ระยะที่ 1 (พ.ศ. 2559-2564) และมอบหมายให้กระทรวงแรงงานในฐานะอนุกรรมการส่งเสริมการขยายโอกาสด้านอาชีพและการทำงานสำหรับผู้สูงอายุ และกระทรวงการพัฒนาสังคมและความมั่นคงของมนุษย์ ไปดำเนินการประสานหน่วยงานที่เกี่ยวข้องจัดทำแผนปฏิบัติการ ให้สอดคล้องกับแผนกลยุทธ์ แล้วร่วมกันดำเนินการขับเคลื่อนให้เกิดผลเป็นรูปธรรมต่อไปกระทรวงแรงงานโดยสำนักเศรษฐกิจการแรงงาน ได้กำหนดแนวทางการส่งเสริมการจ้างงานผู้สูงอายุ ได้แก่1) แผนปฏิบัติการ (Action Plan)ประจำปี พ.ศ. 2559-2564 ภายใต้กลยุทธ์ด้านการทำงานของผู้สูงอายุ ระยะที่ 1 (พ.ศ. 2559-2564) ประกอบด้วย 5 กลยุทธ์ คือ กลยุทธ์กระจายงานสู่บ้านหรือชุมชนกลยุทธ์ขยายอายุเกษียณราชการกลยุทธ์ด้านการส่งเสริมการจ้างงานต่อเนื่องของภาคเอกชน กลยุทธ์ส่งเสริมการจ้างงานให้กับผู้สูงอายุในอาชีพที่เหมาะสมกับวัย ประสบการณ์การทำงาน และสมรรถนะทางร่างกาย กลยุทธ์การสร้างฐานข้อมูลตลาดแรงงานด้านผู้สูงอายุ2) แนวทางการปรับปรุงแก้ไขกฎหมาย และการเพิ่มสิทธิประโยชน์ต่างๆ ให้เอื้อต่อการจ้างงานผู้สูงอายุ3) แนวทางการจัดทำฐานข้อมูลการทำงานของผู้สูงอายุและจัดทำคลังสมองของผู้สูงอายุ โดยกรมการจัดหางาน มีข้อมูลผู้สูงอายุที่ทำงาน ประกอบด้วย ตำแหน่งงานว่าง จำนวนผู้มาสมัครงานและการบรรจุงานสำนักงานประกันสังคม มีข้อมูลผู้ที่มีอายุ 60 ปีขึ้นไป ซึ่งเป็นผู้ประกันตนตามมาตรา 33 และ 39แบ่งเป็นเพศชาย หญิง รายได้ ข้อมูลรายอาชีพ ชื่อสถานประกอบการ และพื้นที่ ส่วนการจัดทำคลังสมองของผู้สูงอายุ จะมีกรมพัฒนาฝีมือแรงงาน กรมการจัดหางาน และกระทรวงการพัฒนาสังคมและความมั่นคงของมนุษย์ รวบรวมเพื่อจัดทำข้อมูลทะเบียนคลังสมองผู้สูงอายุ ซึ่งศูนย์เทคโนโลยีสารสนเทศและการสื่อสาร จะพิจารณาการเชื่อมโยงข้อมูล เพื่อใช้ประโยชน์ตามวัตถุประสงค์ต่อไป
 1 ก.ค.2559 หม่อมหลวง ปุณฑริก สมิติ ปลัดกระทรวงแรงงานเป็นประธานการประชุมหารือกำหนดแนวทางการส่งเสริมการจ้างงานผู้สูงอายุ พร้อมด้วยนายสุเมธ
กระทรวงแรงงาน,จ้างงานผู้สูงอายุ,ผู้สูงอายุ